Skapandi tæknifyrirtækið Genki Instruments , sem nýverið vann Hönnunarverðlaun Íslands 2019 fyrir hringinn Wave hefur stofnað þverfaglegu hönnunarstofuna , Genki Studios . Þorleifur Gunnar Gíslason er nýr hönnunarstjóri hjá Genki og mun leiða nýja þverfaglega hönnunarstofu undir nafninu Genki Studios ásamt Jóni Helga Hólmgeirssyni , sem hefur verið yfirhönnuður hjá Genki frá upphafi . Þetta kemur fram í fréttatilkynningu frá Genki . Þorleifur hefur unnið með Genki sem ráðgjafi og hönnuður í hlutastarfi síðustu þrjú ár en hann útskrifaðist sem grafískur hönnuður frá Listaháskóla Íslands árið 2012 , en meðfram námi hóf hann störf hjá Jónsson & Le’macks , sem nú heitir Aton . JL . Jafnframt hefur Þorleifur gegnt stjórnarsetu í Félagi Íslenskra Teiknara um árabil og situr einnig í ritstjórn HA tímaritsins , sem er fagtímarit um hönnun og arkitektúr sem gefið er út af Hönnunarmiðstöð Íslands . Undanfarin þrjú ár hefur Þorleifur einnig sinnt stundakennslu hluta úr ári í grafískri hönnun við Listaháskóla Íslands . „ Ráðning Þorleifs er liður í að styrkja Genki ennfremur sem hönnunardrifið fyrirtæki og fylgja eftir þeim góða árangri sem við höfum náð á undanförnum árum . Nú , þegar Genki Instruments voru veitt Hönnunarverðlaun Íslands 2019 , fundum við að þetta væri rétti tímapunkturinn til að opna okkur enn frekar útávið með hönnunarstofu sem tekur að sér fjölbreytt verkefni samhliða þverfaglegri vöruþróun Genki . Honum stóðu til boða störf sem listrænn stjórnandi á flottum stofum í New York og Moskvu en valdi frekar að byggja upp Genki Studios með okkur . Fyrsta vara Genki Studios er nú þegar komin í verslanir , en það er dagatal fyrir árið 2020 og fæst í Epal , Akkúrat , Heima Market , Hönnunarsafni Íslands , NLSN , Geysi Heima og á síðu Genki Studio hér . Saman mynda þeir Jón Helgi frábært þverfaglegt teymi sem getur tekið að sér fjölbreytta flóru verkefna , hvort sem það er vöruhönnun , umbúðahönnun , mörkun fyrirtækja , hönnun ferla eða innanhússhönnun , svo dæmi séu tekin . Við bjóðum hann velkominn til starfa . ” segir Ólafur Bjarki Bogason , framkvæmdastjóri Genki Instruments .